open-index/open-wikipedia-markdown huggingface dataset:
Glashütt Brunshusen

De **Glashütt in Brunshusen** weer en Fabrik för Glas in Brunshusen bi Stood an de Swing un nich wied von de Elv.

## Historie

De Glashütt is 1859 von dat Ünnernehmen Zurhelle & Co. grünnt worrn. 1861 is de Hütt op den Naam *Adelenhütt* döfft worrn.

1873 hett Jakob Ferdinand Nagel ut Hamborg de Glashütt köfft un 1879 Carl Hermann Götz ut Hamborg.

De Fabrik hett 1873 vör allen gröön Hollglas herstellt. Se harr twee Avens un so üm un bi 70 bet 80 Lüüd in Lohn un Brood mit de in dat Johr 2,5 Milljonen Buddeln herstellt worrn sünd. 1886 weer dat Volumen al 15 Milljonen Buddeln.

1890 hebbt Jakob Ferdinand Nagel, Maximilian Tanzer, Alfred Kaiser un Jürgen Nagel de Hütt köfft, ehr mit de Glashütt in Friesholm tohoopleggt un dor en Aktiensellschop von maakt.

Von’n Bahnhoff an de Kedener Kreisbahn in Hörn ut hett dat von 1903 af an en Gleis na de Glashütt geven.

Nadem de Direkter von de Glashütt, Oskar Jöhnck, an’n 31. Juli 1916 doodbleven is, hett Eduard Lautrup dat Leid övernahmen.

Kort na’n Eersten Weltkrieg hett de Hütt dichtmaakt un is afreten worrn.

## Footnoten
Kastanjenaant

De **Kastanjenaante** (*Anas castanea*) is en Aart ut dat Geslecht vun de Aanten an sik. Se höört to Australien siene Fauna. Dor hannelt sik dat um en lüttje Grunnelaant bi mit hoge Steern un runnen Kopp. Se is een vun de rooren Aantenaarden, de ok Water mit hogen Soltandeel lieden möögt. Regelmatig is se antodrepen in Buchten an’e See, Münnen vun Ströme, Mangroven-Bröke, Soltseen, un in’e Masch. To'n Drinken bruukt se avers Söötwater. De IUCN meent, de Bestand weer bi 110.000 utwussene Aanten groot un seggt vundeswegen, de Kastanjenaante weer *nich in Gefohr* (*Least concern*). In Australien warrt de Kastanjenaante to dat Fedderwild rekent.

## Borns
### Literatur
* P. J. Higgins (Rutg): *Handbook of Australian, New Zealand & Antarctic Birds*, Band 1, Ratites to Ducks, Oxford University Press, Oxford 1990, ISBN 0195530683
* Janet Kear (Rutg): *Ducks, Geese and Swans*. Oxford University Press, 2005, ISBN 0198546459
* Hartmut Kolbe; *Die Entenvögel der Welt*, Ulmer Verlag 1999, ISBN 3-8001-7442-1

### Weblenken

### Belege


## Kiek ok bi
* List vun Vagels
Gauensiekermoor

**Gauensiekermoor** () is en Oort in de Gemeen Drochters in’n Landkreis Stood, Neddersassen.

## Geografie

Gauensiekermoor liggt in’t Kedener Moor. In’n Süüdwesten liggt dat Naturschuulrebeed Waterkroger Moor un in’n Süüdoosten Wille sien Heid. Dat Water ut dat Rebeed flütt över Lannern un Vörfloters af na dat Gauensieker Slüsenfleet un in de Wischhobener Süderelv/Kruutsanner Binnenelv.

De Naveröörd sünd Drochters in’n Noorden, Gauensiek, Ritsch un Aßel in’n Noordoosten, Ritschermoor un Aßlermoor in’n Süüdoosten, Groot-Steernbarg in’n Süden, Hammohermoor, Waterkroog un Engelschopp in’n Süüdwesten, Neelannermoor un Neeland in’n Westen un Drochtersermoor, Aschhoornermoor un Aschhoorn in’n Noordwesten.

## Historie

### Verwaltungsgeschicht

De Oort hett vör 1852 to dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn.

Drochtersermoor hett polietsch al von öllers bi Gauensiek un de Gemeen Drochters mit bihöört. De Oort is an’n 1. Juli 1972 mit de Gemeenreform in Neddersassen Deel von de ne’e un noch gröttere Gemeen Drochters worrn.

### Religion

Gauensiekermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

Dör Gauensiekermoor löppt de Kreisstraat 27, de in’n Noorden na Drochters an de Landsstraat 111 ran geiht un in’n Süüdoosten över de Moordörper un Schölisch na Stood an de Freebörger Straat ran.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 18 Kilometer in’n Süüdoosten von Gauensiekermoor an de L&nbsp;111.

De nächste Bahnhoff is so bi negen Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg.

### Scholen

De Kinner gaht na Grundschool op de Grundschool Aßel un later veel na de Kooperative Gesamtschool Drochters oder op Gymnasium na de Vincent-Lübeck-School in Stood.
Hörn (Gemeen Stood)

**Hörn** () is en Oort in de Gemeen Stood in’n Landkreis Stood, Neddersassen.

## Geografie

Hörn liggt in de Masch von de Elv un de Swing. Fröher leeg in Hörn de Dieklien an de Elv langs, Stodersand un Bützfletersand harrn keen Dieken. Na de Stormflood von 1962 is de ne’e Hauptdiek aver op Stodersand boot worrn un de Dieklien liggt nu twee Kilometer in’n Noordoosten. En beten in’n Süden von Hörn münnt de Hörn-Götzdörper Kanaal in de Swing.

De Naveröörd sünd dat fröhere Bützfletersand, Brunshusen un Stodersand in’n Noordoosten, Bassenfleet, Melau, Wöhrn un Speersoort in’n Süüdoosten, Stood in’n Süüdwesten, Schölisch in’n Westen un Snee un Götzdörp in’n Noordwesten.

## Historie

Hörn kummt 1347 as *opper Horne* toeerst in de Oorkunnen vör.

In’n Eersten Weltkrieg sünd dree Soldaten ut Snee un Hörn fullen oder vermisst.

De Oort besteiht vondaag kumplett ut en Gewarvrebeed, de Wahnhüüs sünd bilütten verdrängt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to dat Kaspelsgericht Bützfleet von dat Grevengericht Bützfleet tohöört un denn von 1852 bet 1859 to dat Amt Wischhoben. 1859 is dat Deel von dat Amt Freeborg worrn un na 1885 weer dat in’n Kreis Keden. 1932 is dat Deel von’n Kreis Stood worrn.

Later is Hörn an de Stadt Stood kamen.

### Inwahnertall

:In Statistiken vör 1871 sünd Hörn un Snee mehrstendeels tohooptellt worrn. För de Tallen kiek bi Snee.

### Religion

Hörn is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Hörner Fullenen ut de twee Weltkrieg’ steiht bi de Nicolai-Kark in Bützfleet.

## Weertschop un Infrastruktur

### Verkehr

Dör Hörn löppt de Landsstraat 111, de in’n Noordwesten över Bützfleet un Drochters na Freeborg geiht un in’n Süüdwesten an de Bundsstraat 73 ran. In’n Süüdwesten geiht de *Freebörger Straat* na de Binnenstadt von Stood un in’n Noordoosten de *Stoder Elvstraat* na Brunshusen un Stodersand.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so fiev Kilometer in’n Süüdoosten von Hörn an de L&nbsp;111.

De nächste Bahnhoff is so bi veer Kilometer wied weg in’n Süüdwesten de Bahnhoff Stood an de Nedderelvbahn von Cuxhoben na Hamborg. Von 1899 bet 1933 harr de Oort ok en egen Bahnhoff an de Kedener Kreisbahn.

## Footnoten
Grundschool an’t Fleet

De **Grundschool an’t Fleet** is en Grundschool in Bützfleet in de Gemeen Stood, de ok de Dreger is. Se liggt dicht bi dat Zentrum von Bützfleet (*Aavtmaschenweg 353*), nich wied af von ee Landsstraat 111.

De School hett ölven Schoolmeesters un dree pädagoogsche Mitarbeiders, de för 161 Schölers tostännig sünd (Stand Schooljohr 2014/2015).

Op de School gaht de Kinner ut de Öörd Bützfleet, Bützfletermoor, Abbenfleet, Depenbeek, Götzdörp un Snee.

Nadem se mit e Grundschool trech sünd, wesselt de Schölers över op de Realschool Camper Höh in Stood, dat Vincent-Lübeck-Gymnasium in Stood oder ok de Kooperative Gesamtschool in Drochters.

## Historie

Dat ole Schoolgebüüd is 1953 boot worrn. 2010 is dat afreten worrn. 1962 sünd an dat ole Gebüüd tosätzliche Klassenrüüm, en Schoolköök un en Warkruum anboot worrn. Von 2001 bet 2005 hett dat in Bützfleet en Orientierungsstufe (OS) geven, an de blots de Schölers von de Grundschool Bützfleet övergahn sünd. För disse OS sünd ok wedder ne’e Rüüm anboot worrn, de 2002 inwieht worrn sünd. En Cafeteria hett de School in’n Januar 2007 kregen.

To de School höört en egene Turnhall.

De Fördervereen von de School is 1996 grünnt worrn.

2012 is de School apene Ganzdagsschool worrn.

## Schoolbaas

* opstunns: Kurt von Schassen

## Weblenken

* Websteed von de School (hoochdüütsch)
Hoffkoh

**Hoffkoh** () is en lütten Oort in de Gemeen Zeven (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Wist mit bi.

## Geografie

De Oort liggt op de Zevener Geest. Dat Water ut dat Rebeed flütt in’n Westen na de Meh-Au hen af, in’n Oosten över den Osenhorster Beek ok na de Meh-Au.

De Naveröörd sünd Asp in’n Noorden, Wiersdörp un Frankenbossel in’n Noordoosten, Wist, Bahnhoff Elsdörp un Elsdörp in’n Süüdoosten, Osenhorst in’n Süden, Wehldörp in’n Süüdwesten, Brüttendörp in’n Westen un Zeven in’n Noordwesten.

## Historie

De Hoff is 1834 anleggt worrn. De Hüüs in de grote Hörn sünd eerst na’n Tweten Weltkrieg von Verdrevene boot worrn. Disse Grundstück sünd all 1250&nbsp;m² groot.

### Verwaltungsgeschicht

De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Landkreis Bremervöör worrn un 1977 von’n Landkreis Rodenborg.

De Oort is an’n 1. März 1974 as Deel von de Gemeen Wist mit de Gemeenreform in Neddersassen an de Gemeen Zeven kamen.

### Religion

Hoffkoh is evangeelsch-luthersch präägt un höört to dat Kaspel von de Allerhilligen-Kark in Elsdörp.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

An Hoffkoh langs löppt de Landsstraat 131, de in’n Noordwesten na Zeven un dor an de Bundsstraat 71 ran geiht un in’n Süüdoosten över Elsdörp na Scheeßl an de Bundsstraat 75.

De nächste Autobahn is de Autobahn 1 (Afsnidd Hamborg–Bremen). De Opfohrt 48 Elsdörp liggt so fiev Kilometer in’n Süüdoosten von Hoffkoh an de L&nbsp;131.

De nächste Bahnhoff is so bi 19 Kilometer wied weg in’n Süüdoosten de Bahnhoff Scheeßl an de Bahnlien Hamborg–Bremen. Fröher hett dat dichtbi ok en Bahnhoff an de Bahnlien Bremervöör–Wasra geven. Dat weer de Bahnhoff Zeven dree Kilometer in’n Noordwesten. Personenverkehr hett dat dor von 1906 bet 1968 geven.

### Scholen

De Kinner ut’n Oort gaht op de Grundschool Elsdörp.

## Literatur

* *Dorfchronik von Wistedt: mit seinen Ortsteilen Hofkoh, Osenhorst und Bahnhof Elsdorf im Wandel der Zeit.* 2013

## Footnoten
Grundschool Oosten

De **Grundschool Oosten** is en Grundschool in den Oort Oosten (Jahnstraat 14). Dreger is de Samtgemeen Hemmoor.

## Historie

De Grundsteen för de ne’e Middelpunktschool in Oosten an de hüdige Steed von de Grundschool is an’n 5. Juli 1963 leggt worrn. An’n 24. Januar 1964 weer Richtfest för den eersten Boafsnidd (de twete weer för later plaant). An’n 19. Februar 1965 weer de School trech un de Ünnerricht in de ne’e School hett anfungen. Mit dat Schooljohr 1964/1965 sünd de Volksscholen in Oosten, Achthöben un Baven-Olendörp oplööst worrn un de Schölers güngen na Oosten op School. Mit dat Schooljohr 1973/1974 is de föffte Klass na Basbeek ümschoolt worrn. 1979 weren de Hauptschool-Klassen denn all afgahn un de Middelpunktschool is en reine Grundschool worrn. Von wegen dat de Middelpunktschool wegfullen is, is ok de lange Tied plaante twete Boafsnidd nich mehr boot worrn.

Den Fördervereen von de Grundschool hebbt se 1995 grünnt.

## Schoolbaas

* 1994–2013: Horst Puttfarken
* opstunns: Anke Wegner

## Footnoten



## Weblenken

* Websteed von de School (hoochdüütsch)
Marianne Werdel-Witmeyer

**Marianne Werdel-Witmeyer** (* 17. Oktober 1967 in Los Angeles, Kalifornien) is en ehmalge US-amerikaansch Tennisspelerin.

Ehr gröttsten Spood reck reck se bi de Australian Open 1995. Nah en Eerstrunnensieg gegen Gabriela Sabatini reck se dat Halffinale. Dor verlor se denn aber gegen Arantxa Sánchez Vicario. Disse Spelerin kunn Werdel-Witmeyer in de Loop vun dat Johr aber noch tweemal besiegen – ünner annern ok, as Sanchez de Nummer 1 vun de Welt weer. 

Hör best Positschoon up de Tennis-Weltranglist reck Werdel-Witmeyer an' 9. Oktober 1995 mit Rang 21.

## Grand-Slam-Resultate
### Eenzel

## Weblenken
* WTA-Profil vun Marianne Werdel-Witmeyer (engelsch)
* ITF-Profil vun Marianne Werdel-Witmeyer (engelsch)
Rick Overton

**Richard Overton** (* 10. August 1954 in Queens, New York City, USA) is en US-amerikaanschen Schauspeler un Dreihbookschriever.

## Leven un Wark
Overton is in Englewood (New Jersey) opwossen. Sien eerste Filmrull harr he 1982 in den Film *Young Doctors in Love* (dt.: *Küss mich, Doc*). In de Tiet dorna speel he lüttere Rullen in annere Speelfilmen, so as *Beverly Hills Cop*, *Willow* un *Mrs. Doubtfire*. In de Science-Fiction-Kummedie *High-Crusade*, de vun Roland Emmerich produzeert worrn is, speel he de Hööftrull. Butendem harr he verschedene Gastrullen in bekannte Feernsehregen. Vun 1995 an weer Overton een vun de Dreihbookschrievers vun de Reeg *Dennis Miller Live*, de op HBO. 

## Filmrullen (Utwahl)

## Utteken
Overton weer in’t Johr 1996 mit en *Primetime [[Emmy]] uttekent för sien Arbeit in de Feernseh-Show *Dennis Miller Live*. Dat Johr dorop weer he dorför een tweet mol för den *Emmy* nomieert, bito ok för den *WGA Award''.

## Borns


## Weblenken

* rickoverton.net
Scheldeprijs

Der **Scheldeprijs** (nedderlannsch, fröher ok: *Grote Scheldeprijs*, *Scheldeprijs Vlaanderen* bzw. *Scheldeprijs Schoten*, düütsch.: *Scheldepreis*, *Großer Scheldepreis*, *Scheldepreis Flandern*, *Scheldepreis Schoten*), nömmt nah den Stroom Schelde, is en Straatenradrennen in dat belgisch Flannern.

Dat Eendagsrennen wurr 1907 to’n eersten Mal utdragen un is somit een vun de öldsten belgischen Radrennen. De Eersutdragen fung an un gung to Enn’ in Antwerpen. Nahdem bit 1925 de Streck fakener wesseln dee, wurr Schoten tüschen 1926 un 1995 Start- un Teeloort. Siet 1996 führt dat Rennen vun Antwerpen nah Schoten.

Siet 2005 tellt de Scheldeprijs to de UCI Europe Tour un is in de Kategorie 1.HC instuuft. De Scheldeprijs geiht faken mit en Massensprint to Enn’, weswegen dat Rennen ok as Klassiker vun de Sprinter betekent wurrd.

De meest Siege bi dit Rennen kunn bitlang de Düütsche Marcel Kittel halen, de fiev Mal wunnen hett.

## Palmarès

## Enkeld Nahwiesen


## Weblinks
* Offizielle Website (englisch, französisch, niederländisch)
* Scheldeprijs up die Sieden vun Radsportseiten.net
Glen Spey

**Glen Spey** is en Whisky-Brenneree bi Rothes, Morayshire, Schottland. 

## Historie
De Brenneree Glen Spey is 1878 vun James Stuart & Co. ünner den Naam *Mill of Rothes* grünnt worrn. Stuart köff 1886 de Destille Macallan, Glen Spey güng dorgegen een Johr later för 11.000 £ an W. & A. Gilbert. Dat weer dormit dat eerste engelsche Ünnernehmen, dat en schottische Destille besitten de. En groot Füer hett 1920 gröttere Deelen vun de Brenneree bedrapen. In’t Johr 1962 hett sik *W. & A. Gilbert* mit *United Wine Traders* tohopendoon, wobi de *International Distillers & Vitners* (IDV) entstahn is. 1970 is de Destille renoveert worrn, wobi de Tall vun de Brennblasen vun twee op veer verdubbelt weer. 1972 is de IDV vun Watney Mann övernahmen worrn, de sülvst vun Grand Metropolitan sluckt weern. 1997 geev dat en Elefanten-Hochtiet twüschen *Guinness* un *Grand Metropolitan*, worut de Kunzern Diageo tostannen kamen is.

## Produkschoon
De Destille Glen Spey höört to dat schottische Whiskyrebeet Speyside un betütt ehr Water ut den Doonie’s Spring. Dat Molt warrt vun frömme Moltereen an’n Moray Firth köfft. In de Destille gifft dat en Meeschfatt (*mash tun*) ut Eddelstahl vun twee Tunnen un acht Gäärfatten (*wash backs*) to 25.000&nbsp;l. Brennt warrt in twee *wash stills* to 12.000&nbsp;l un twee *spirit stills* to 7.500&nbsp;l, de mit Damp hitt maakt warrt.

## Kiek ok
* List vun de schottischen Brennereen

## Literatur
* Charles MacLean (Rutgever): *Whisky. World Guide, Regions, Distillers, Malts, Blends, Tasting Notes.* Dorling Kindersley, London et al. 2008, ISBN 978-0-7566-3349-3.
* Walter Schobert: *Das Whiskylexikon.* Fischer Taschenbuch Verlag, Frankfort an’n Main 2003, ISBN 978-3-596-15868-3.

## Weblenken
Mathew Hayman

**Mathew Hayman** (* 20. April 1978 in Camperdown, New South Wales) is en austraalsch Radrennfohrer.

Hayman wurr 2000 Profi bi Rabobank. Sien eerst internatschonale Erfolg weer de Gesamtsieg bi de Sachsen-Tour 2005 knapp vör den Düütschen Christian Knees. In de folgen Saison wunn he dat Straatenrennen bi de  Commonwealth Games vörr David George un Allan Davis. 2011 kunn he dat franzöösch Eendagsrennen Paris–Bourges up sien Naam schrieven..

Sien bit dorhen gröttsten Erfolg fier he bi sein fievteihnst Deelnahm an dat Rennen Paris–Roubaix, as he dat Rennen ut en Sprint vun en fievköppig Tippgrupp vör Tom Boonen winnen kunn.

## Erfolge
**2005**
* Gesamtwertung Sachsen-Tour

**2006**
* Goldmedaille Straatenrennen bi de Commonwealth Games 

**2011**
* Paris–Bourges

**2016**
* Paris–Roubaix

## Teams
* 2000 – 2009: Team Rabobank
* 2010 – 2011: Sky Professional Cycling Team
* 2012 – 2013: Sky Procycling
* 2014 – 2015: Orica-Greenedge

## Enkeld Nahwiesen


## Weblenken

* Mathew Hayman in de Datenbank vun Radsportseiten.net
* Mathew Hayman in de Datenbank vun Procyclingstats.com (engelsch)
Jennifer Hetrick

**Jennifer Hetrick** (* 20. Oktober 1958 in Westerville, Ohio, USA) is en US-amerikaansche Schauspelersche.

## Leven un Wark
Hetrick hett al as Kind ehrn eersten Optritt in’t Feernsehn hatt in de Feernsehreeg *[[General Hospital]]*. In fröhe Johren in Warffilmen mitarbeit, ünner annern för de Marke *[[Oil of Olaz]]*. De eerste bedüdenere Rull harr se 1989 in de Minireeg *Unsub*. In ehr Loopbahn as Schauspelersche hett se vör allen in Feernsehprodukschonen mitspeelt, gröttere Rullen harr se aver nich. Bekannt is se ünner annern för ehr Rull as *Vash* in de Reeg *Star Trek: The Next Generation*, de as Vörbild för en Action-Figur deen. Ok in *L.A. Law* speel se en gröttere Rull.

De Schauspelersche hett een Dochter.

## Filmografie (Utwahl)

## Weblenken
*
Linguolabial

Een **Linguolabial**, auk **Linguolabiaal** schreven, is een Konsonant, de man tüügt dör dat Anrögen van’r böveren Lippe mit de Top van’r Tunge.

Linguolabiale sind düht roor un blaut in wenigen Sproken up′r Welt to finnen. Se sind aver faken in den Sproken up Vanuatu. Buten düsse Gruppe van Ailannen finnt sik Linguolabiale blaut in Kajoko, wat een Dialekt van Bijago in Guinea-Bissau is un in Umotína,  wat ene uutstorvene Bororoansproke is.

Dat Internatschonale Phoneetske Alphabet transkribeert Linguolabiale dör dat "Möven-Diakratika" (◌̫, Unicode COMBINING SEAGULL BELOW U+032B) wat unner enen passigen alveolaren of labialen Konsonanten schreven werrt. 

Dat t.B. Alveolare oder Labiale as Linguolabiale artikullert werrt kann man bi welken Minsken as Sprookfehler finnen.
## Linguolabiale Konsonanten

## Kük auk bi
*Artikulatschoonssteed

## Borns
Oosterbeek

**Oosterbeek** betekent

* Oosterbeek, Oort in de Gemeen Renkum, Gelderland, Nedderlannen,
* Oosterbeek, Beek in Hamborg, de in de Alster münnt,
* Oosterbeek, Beek in’n Landkreis Stood, Neddersassen, de in de Haschenfleter Wettern münnt,
* Oosterbeek, Beek in’n Landkreis Horborg, Neddersassen, de in’n Noordbeek münnt.
Halloh

De **Halloh** (ok **Lohbarg**) is en 41 Meter hogen Barg in de Stadt Stood, Landkreis Stood, Neddersassen. De Öörd ümto sünd Haddörp in’n Noorden, Hahl in’n Noordoosten, Parlbarg in’n Oosten, Wiepenkathen in’n Süüdoosten, Wittenmoor in’n Süüdwesten un Schregenmoor in’n Noordwesten.

In en Oorkunn von’n 30. August 1204, in de Hartog Hinnerk (V.) von Bruunswiek Haddörp an dat Marienklooster in Stood schenkt, kummt en Oort vör, de *hanloge* nöömt warrt. Villicht weer dor al de Halloh mit meent.

Siet 1962 warrt in dat Rebeed von’n Halloh von dat Ünnernehmen WIKA Sand un Kies GmbH en Sand- un Kieskuhl bedreven.

## Footnoten
Haschenfleter Wettern

De **Haschenfleter Wettern** is en Wettern, de tohoop mit’n **Oosterbeek** dat Water ut dat Moorrebeed in’n Noordwesten von de Stadt Stood afföhrt un in de Swing münnt. Dat Rebeed liggt twüschen de Öörd Stood (mit Hogenwedel), Hahl, Haddörp, Schregenmoor, Middelsdörp, Hammoh, Groot-Steernbarg, Stodermoor un Schölisch. Ok de fröheren Eenstelligen Hööv Villah, Steernbarg un Bockhorst doot in dat Rebeed liggen.

De Wettern hett keen enkelten Born. Se spiest sik ut en Reeg Gravens in’n Süden von dat Kedener Moor, de ok mit’n Borgbeekkanaal verbunnen sünd. Von dor flütt dat Water na Süüdoosten twüschen Hogenwedel un Schölisch dör. Von rechts nimmt de Wettern den Randkanaal op un münnt denn in dat fröhere Haschenfleth in de Swing.

Ut de Swing flütt dat Water wieder na de Elv un na de Noordsee.

De Oosterbeek hett sien Born bi’n fröheren Lohbarg twüschen Wiepenkathen un Haddörp. Von dor flütt he eerst en Stück na Westen un dreiht denn twüschen Wittenmoor un Schregenmoor na Noordoosten. He geiht ünner de Bundsstraat 73 ünnerdör un flütt twüschen Middelsdörp-Siedlung un Haddörp langs. An de Gleise von de Nedderelvbahn nimmt de Oosterbeek von links den Grenzgraven twüschen Middelsdörp un Hammoh op. En Stück in’n Süden von Villah flütt von links de Oostermoorgraven ut dat Moor twüschen Hammoh un Groot-Steernbarg in’n Oosterbeek. Bet dor hen is de Oosterbeek 4,6 Kilometer lang. Fröher is de Oosterbeek en lütt Enn later bi Bockhorst mit de Haschenfleter Wettern tohoopflaten. Vondaag aver is de Waterloop to’n fiev Kilometer langen Randkanaal utboot, de in’n Süden an Bockhorst langslöppt un eerst veer Kilometer in’n Oosten bi Stood in de Wettern münnt.

De Landwehr flütt von Hahl na Noorden un is fröher an de Oostkant von Bockhorst in de Wettern flaten. Vondaag is se al 700 Meter vörher in’n Süden von’n Randkanaal dörsneden.

## Footnoten
Melau

**Melau** () is en Oort in de Gemeen Hullern-Twielenfleet (Samtgemeen Lüh) in’n Landkreis Stood, Neddersassen. De Oord höört polietsch al von öllers bi Twielenfleet mit bi.

## Geografie

Melau liggt in de Masch dicht an’n Diek von dat Süüdöver von de Swing un höört to Oolland. Vörlagert is noch en Stück Butendieksland, so dat de Oord von de Swing üm un bi 800 Meter af is un von de Elv so bi 1,2 Kilometer.

De Naveröörd sünd Brunshusen un Stodersand in’n Noorden, Bassenfleet in’n Oosten, Twielenfleet un Hullern in’n Süüdoosten, Wöhrn un Speersoort in’n Süden, dat Oollanner Veerdel von Stood in’n Süüdwesten un Schölisch, Hörn un Snee in’n Noordwesten.

## Historie

De Oort geiht trügg op en oold Eddelgood.

In’n Eersten Weltkrieg sünd söven Soldaten ut Melau fullen oder vermisst.

### Verwaltungsgeschicht

De Oort hett vör 1852 to dat Grevengericht Oolland tohöört un denn von 1852 bet 1885 to dat Amt Jörk. Na 1885 weer dat in’n Kreis Jörk. 1932 is dat Deel von’n Kreis Stood worrn.

### Inwahnertall

### Religion

Melau is evangeelsch-luthersch präägt un höört to dat Kaspel von de Wilhadi-Kark in Stood.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut de twee Weltkrieg’ steiht in Twielenfleet op’n Karkhoff.

## Weertschop un Infrastruktur

### Verkehr

Direkt an Melau löppt de Landsstraat 111 langs. De nächste Opfohrt op disse Straat liggt aver eerst 3,5 Kilometer in’n Süüdwesten. De L&nbsp;111 geiht in’n Noordwesten över Bützfleet na Drochters un in’n Süden bi Ottenbeek un Gothenborg an de Bundsstraat 73 ran. In’n Oosten löppt de Dörpstraat von Melau an de Kreisstraten K&nbsp;32 un K&nbsp;34 ran, von de de K&nbsp;32 in’n Süden na de Landsstraat 140 föhrt.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so söss Kilometer in’n Süden von Melau an de L&nbsp;111.

De nächste Bahnhoff is so bi veer Kilometer wied weg in’n Süüdwesten de Bahnhoff Stood an de Nedderelvbahn von Cuxhoben na Hamborg.

## Footnoten
Hippolyte Aucouturier

**Hippolyte Aucouturier** (* 17. Oktober 1876 in La Celle (Allier); † 22. April 1944 in Paris) weer en franzöösch Radrennfohrer.

Aucouturier fung sien Loopbahn 1900 an. He hett fiev Mal an de Tour de France deelnommen un kunn dorbi fiev Deelstrecken up sien Naam schrieven. Bi Bordeaux–Paris as ok Paris–Roubaix weer "Le Terrible" (de Schreckliche) jewiels tweemal spoodriek.

Bi de Tour de France 1904 kunn Aucouturier veer Deelstrecken winnen. Nah Afsluss vun de Rundfohrt bill de regelgeven Franzöösch Veloziped-Union (UVF) en Ünnersökenskommission, de bit to'n Dezember 1904 Dutzende Fohrer un Tüügen vernommen un sluutend den Utsluss vun mehreren Fohrern wegen verboden Afspraaken beslooten hett. Ok Aucouturier hörr to de utslooten Fohrer, sien Deelstreckensiege wurrn hüm weer aferkennt.

## Siege
*1901: Brüssel-Roubaix
*1903: Paris–Roubaix
*1903: Bordeaux–Paris
*1904: Paris-Roubaix
*1905: Bordeaux-Paris

### Ergevnisse bi de Tour de France
* 1903: Gewinner vun twee Deelstrecken
* 1904: Gewinner vun veer Deelstrecken, de hüm wegen verboden Afspraaken aber weer aferkannt wurrn
* 1905: Tweet in de Gesamtwertung un Gewinner vun dree Deelstrecken

## Weblenken

* Hippolyte Aucouturier in de Datenbank vun Radsportseiten.net
* Hippolyte Aucouturier in de Datenbank vun de Tour de France
Hennie Kuiper

**Hendrikus Andreas (Hennie) Kuiper** (* 3. Februar 1949 in Denekamp) is en ehmalger nedderlannsch Radrennfohrer.

Kuiper keem stuuv an de düütsch-nedderlannsch Grenz an den Nordhorn-Almelo-Kanal to Welt, wo de Öllern en Buernhoff harr. He sülvst is utbildt Maschinenbauer.

Kuipertje, wu he wegen sien schmächtig Figur nömmt wurr, wee bi de Olympisch Spelen 1972 in München blots för dat 100-Kilometer-Mannschapstietfohren vörösehen, mit de he darten Platz recken dee. De Bronzemedaille wurr de nedderlannsch Mannschap wegen en Dopingfall aber aferkannt. Nah den Utfall vun en anner Fohrer wurr he körtfristig ok för dat Straatenrennen upstellt, in dat he de Goldmedaille wunn. De 182,4 Kilometer hett he in 4:14,37 Stunden schafft. In dat sülvig Johr wunn he noch dat britische Milk Race (heet nu Tour of Britain).

He is dornah in dat Profi-Lager wesselt un wurr 1975 Profi-Weltmeester (vör Roger De Vlaeminck un Jean-Pierre Danguillaume). 1976 wunn he de Tour de Suisse, 1977 un 1980 wurr he jewiels Tweet bi de Tour de France. Kuiper, en ruhig un torüchhollen Typ, kunn ok eenig Klassiker up sien Naam schrieven; so wunn he 1983 Paris–Roubaix un 1985 – in dat Öller vun 36 Johren - den Fröhjohrsklassiker Mailand–Sanremo.

1977 wurr he in de Nedderlannen to’n  „Sportler vun dat Johr“ wählt un 1988 to’n Ridder in’ Orden von Oranje-Nassau slahn. In Oldenzaal is en Brügg nah hüm nömmt, in sien Heimatoort Denekamp en Fohrradtunnel. In Geulhem (Süd-Limburg) gifft dat en  Hennie-Kuiper-Allee un up den Parcours vun den Renn-Klassiker Paris–Roubaix erinnert an de Stäe, an de Kuiper inst en Reifenpanne harr, en Kunstwark an dat dormals weltberühmte Foto vun dit Malör. Sogar en LINT-Dieseldrievwagen vun dat Nahverkehrsünnernehmen Syntus is nah hüm nömmt.

Nah sien aktiv Loopbahn, de 1988 to Enn’ weer, bleev Hennie Kuiper as Sportlich Leiter den Radsport verbunnen. Bit 1996 weer he Tourbegleiter; hüüd is he ünner annern as Gäste- un Sponsorenbegleiter bi internatschonal Radrennen tätig. Kuiper is in tweet Ehe verheiraadt un leevt in Lonneker.

## Teams
* 1973 Ha-Ro bit 24. April
* 1973 Rokado af 25. April
* 1974 Rokado  
* 1975 Frisol – G.B.C. 
* 1976 TI – Raleigh 
* 1977 TI – Raleigh 
* 1978 TI – Raleigh – Mc Gregor 
* 1979 Peugeot – Esso – Michelin  
* 1980 Peugeot – Esso – Michelin 
* 1981 DAF Trucks – Cote d’Or – Gazelle 
* 1982 DAF Trucks 
* 1983 Jacky Aernoudt Meubelen – Rossin – Campagnolo 
* 1984 Kwantum Hallen – Yoko 
* 1985 Verandalux – Dries  
* 1986 Skala – Skil 
* 1987 Roland – Skala  
* 1988 Sigma – Fina

## Weblenken

* Liste der Erfolge und Platzierungen
* Hennie Kuiper in de Datenbank vun de Tour de France (franzöösch)
* Offiziell Websteed (nedderlannsch)
* Hennie Kuiper in de Datenbank vun Radsportseiten.net
Wöhrden

**Wöhrden** is de hoochdüütsche Naam von

* Wöhrn, Gemeen in’n Kreis Dithmaschen, Sleswig-Holsteen,
* Wöhrn, Oort in de Gemeen Hullern-Twielenfleet in’n Landkreis Stood, Neddersassen.
Wührden

**Wührden** is de hoochdüütsche Naam von

* Wührn, Oort in de Gemeen Leendaal in’n Landkreis Oosterholt, Neddersassen,
* Good Wührden, Good in de Gemeen Hilgemissen in’n Landkreis Neenborg, Neddersassen,
* Landwörden, Landschop an de Ünnerwerser.
Wöhrn

**Wöhrn** betekent

* Wöhrn, Gemeen in’n Kreis Dithmaschen, Sleswig-Holsteen,
* Wöhrn, Oort in de Gemeen Hullern-Twielenfleet in’n Landkreis Stood, Neddersassen.

**Wöhrn** is de Familiennaam von

* Fritz Wöhrn (1905–?), düütsch SS-Maat.
Richard Royce Schrock

**Richard Royce Schrock** (* 4. Januar 1945 in Berne, Indiana) is en US-amerikaansch Chemiker un Nobelpriesdräger.

## Leven
Schrock hett de High School in San Diego besöcht un studeer an de University of California in Riverside un kreeg dor 1967 sien Bachelor of Science. 1971 hett he sien Doktertitel an de Harvard University maakt. Ansluutend weer he een Johr an de  University of Cambridge un dree Johr bi de Chemiekonzern DuPont.

Siet 1975 arbeit he an dat Massachusetts Institute of Technology un is siet 1980 Perfesser. Siet 1989 hett he den Frederick-G-Keyes-Lehrstuhl vun dat MIT inne. Schrock is Liddmaat vun de  American Academy of Arts and Sciences (1989), dr National Academy of Sciences (1992) un de Royal Society (2008).

Schrock is Mitgrünner un Upsichtsraat liddmaat vun  XiMo AG, en in de Swiez ansässig Ünnernehmen, dat up de Entwicklung un Anwennen vun eegen Metathesekatalysatoren konzentreert is.

Richard Schrock is verheiraadt un hett twee Kinner. 

## Wark
Schrock forscht up dat Rebeet vun de Organometallchemie, de synthetisch Chemie, de anorgaansch Chemie, över Katalysatoren un Polymere. In' Speziellen forscht he an Katalysatoren för de Olefinmetathees un de Ringöffnungsmetathees-Polymerisatschonen. 1990 gelung hüm dat en bannig reaktiven Katalysator för de Olefinmetathees to entwickeln, de mit eenig funktschonellen Gruppen verträglich ist. De Metatheeskatalysatoren ut den Arbeitskring vun Robert Grubbs, de so nömmt Grubbs-Katalysatoren, sünd woll weniger reaktiv, aber mit meest all funktschonellen Gruppen verträglich. Dorum wurrn se in de  orgaansch Synthese fakener bruuklt. 

In' Oktober 2005 wurr he tosommen mit Yves Chauvin un Robert Grubbs för sien Bidrääg to den „Entwicklung vun de Metatheesmethood in de orgaansch Synthese“ mit den Nobelpries för Chemie uttekent. 2013 kreeg he de Ehrendokterwürde vun de RWTH Aken

## Webllenken

* Schrock up de Sieden vun den Nobelpries (engelsch)
* Schrock sien Siet bi dat MIT (engelsch)
* MIT chemistry professor Richard Schrock wins Nobel Prize, Biographische Notizen bi dat MIT (engelsch)

## Enkeld Nahwiesen
Grimme-Pries

De **Grimme-Pries** (bit 2010 *Adolf-Grimme-Pries)* is en Utteeknung for Feernseh-Sennen in Düütschland. He warrt as een vun de wichtigsten Priese in düt Genre ankeken. Sien Naam hett he kregen na Adolf Grimme (1889 - 1963). He weer de eerste Generaldirekter vun den Noordwestdüütschen Rundfunk.

Utgeven warrt de Feernsehpries elk Johr vun dat Grimme-Institut in Marl. Vun 1964 af an stellt dat Produktschonen un Leistungen bi dat Feernsehn rut, de „de sunnerlichen Mööglichkeiten vun dat Medium Feernsehn allerbest bruken doot un dör Inholt un Methode en Vörbild ween könnt for de Feernsehpraxis“ (Statut vun dat Grimme-Institut). De Pries is stift' wurrn vun'n Düütschen Volkshoochschool-Verband (dvv). Bit 1973 hett de Volkshoochschool *De Insel* den Pries utgeven. 
Mit tein Grimme-Priese is bitherto de Speelbaas Dominik Graf de Priesdräger mit de meisten Priese (Stand: 2013).
Blangen den Grimme-Pries gifft dat Institut ok den *[[Grimme online Award]]* un den *[[Düütschen Radiopries]]* ut. 

## Weblenken

* „Grimme-Preis“ des Grimme-Instituts mit en Liste vun de Priesdrägers (siet 2004)
* Grimme-Pries-Archiv
* Lutz Hachmeister (Hrsg.): *[http://www.die-frankfurt.de/esprid/dokumente/doc-1993/hachmeister93_01.pdf Das Fernsehen und sein Preis. Materialien zur Geschichte des Adolf-Grimme-Preises 1973–1993.]* (PDF; 661&nbsp;KiB)

## Belege
Roy Ward Baker

**Roy Ward Baker** (* as *Roy Horace Baker* 19. Dezember 1916 in London; † 5. Oktober 2010 ok dor) weer en britischen Filmspeelbaas un Filmproduzent.

## Leven un Wark
In junge Johren hett Baker af un an för de Gainsborough Studios in London arbeit un sik in de Johren dorna hooch arbeit bit to’n Helpsmann vun’n Speelbaas. Ünner annern hett he in de 1930er Johren bi Alfred Hitchcock arbeit. In’n Tweeten Weltkrieg weer he tosamen mit Eric Ambler bi de Army Kinematograph Unit. Dorna hebbt se tosamen baker sien eersten Film *The OCtober Man* dreiht. Eerst weer he as *Roy Baker* ünnerwegens, vun Mitt vun de 1960er Johren an hett he den Binaam *Ward* toföögt, üm nich mit den britischen Filmeditor verwesselt to warrn.

In de 1960er un 1970er Johren weer Baker Speelbaas bi en poor Horrorfilmen, vör allen vun de Hammer-Studios. Man, he weer ok Speelbaas bi’t Feernsehn, för dat he to’n Bispeel achtteihn Episoden för de Reeg *The Saint* (dt.: *Simon Templar*) un acht Folgen för de Reeg *The Avengers* (dt.: *Mit Schirm, Charme und Melone*) usw. dreiht hett. Vun disse Feernseharbeiten sünd eenige Warken ok as Dubbelfolgen in düütsche Kinos wiest worrn. Baker hett sik 1992 vun’t aktive Filmgewarf torüchtogen.

Baker weer tweemol verheiraat. Sien Eh weer mit Joan Davies, mit de he en Kind haar. De Eh is aver scheedt worrn. Sien tweete Fro weer Muriel Bradford, man ok disse Eh is wedder scheedt worrn.

## Produkschonen (Utwahl)

## Utteken
Baker weer för sien Wark veermol för Filmpriesen vörslahn, vun de he dree wunnen hett:
* 1973: mit den *[[OCIC Award]]* vun’t Berliner Filmfestival in de Kategorie *Forum of New Cinema* för *Asylum*
* 1973: mit den *[[Interfilm Award]]* vun’t Berliner Filmfestival in de Kategorie *Forum of New Cinema* för *Asylum*
* 1981: mit den *Tokiekerpries* vun’t *[[Fantafestival]]* för *The Monster Club*

## Weblenken
* 
* Reference Guide to British and Irish Film Directors op screenonline.org.uk
Daniela Hörburger

**Daniela Hörburger** is en ehmalge düütsch Biathletin.

Daniela Hörburger vun den *SV Vachendorf* hörr gegen Enn vun de 1980er un to Anfang vun de 1990er Johren to den bundsdüütschen Biathlon-Natschonalkader. 1989 is se in Feistritz an der Drau bi hör eerst Biathlon-Weltmeesterschapen antreeden un wurr 35. in dat Sprintrennen. Se wunn gemeensam mit Inga Kesper, Dorina Pieper un Petra Schaaf achter de Sowjetunion un Bulgarien de Bronzemedaille in' Mannschapswettkamp. 1990 keem in Minsk en 22. Platz in' Sprint dorto, in' Mannschapswettbewarf wunn Hörburger mit de bundsdüütsch Mannschap um Irene Schroll, Kesper un Schaaf achter de Mannschap ut de Sowjetunion de Sülvermedaille.

## Weblenken
* Hörburger bi the-sports.org
Andreas Mand

**Andreas Mand** (* 14. Dezember 1959 in Duisburg, Noordrhien-Westfalen) is en düütsch Schriever, Poet un Musiker in de hoochdüütsche Spraak, de mit den Candide Pries uttekend worrn is.

## Leven un Wark
Andreas Mand  is as Söhn von en evangeelsch Paster boren. He hett dat Gymnasium in Krefeld besöcht. An de Universität Ossenbrügge hett he denn Medien-Wetenschop studeert. Hüdigendags is he in Minden togange.

### Romaans
* 1982 *Haut ab. Ein Schulaufatz*, Nemo Press, Hamborg, ISBN 3-922513-09-3
* 1984 *Innere Unruhen*, Kellner-Verlag, Hamborg, ISBN 3-922035-27-2. 
* 1990 *Grovers Erfindung), List-Taschenbuchverlag, [[München]], ISBN 3-612-65032-7. 
* 1992 *Der Traum des Konditors*, Unabhängige Verlagsbuchhandlung, [[Berlin]], ISBN 3-86172-029-9.
* 1993 *Grover am See*, 2. Aufl. MaroVerlag, [[Augsborg]], ISBN 3-87512-213-5. 
* 1994 *Peng*, Édition Solitude, Stuttgart, ISBN 3-929085-13-5. 
* 1994 *Das rote Schiff*, MaroVerlag, Augsborg, ISBN 3-87512-225-9. 
* 1996 *Kleinstadthelden*, Ammann Verlag, [[Zurich]], ISBN 3-250-10292-X. 
* 1998 *Das Große Grover Buch*, Ammann Verlag, Zurich, ISBN 3-250-60016-4.
* 2001 *Vaterkind*, Residenz-Verlag, [[Salzborg]], ISBN 3-7017-1262-X. 
* 2004 *Schlechtenachtgeschichte*, MaroVerlag, Augsborg, ISBN 3-87512-272-0. 
* 2006 *Paul und die Beatmaschine*, MaroVerlag, Augsborg, ISBN 978-3-87512-278-7.
* 2015 *Der zweite Garten*, MaroVerlag, Augsborg, ISBN 978-3-87512-471-2.
=== Essays ===
* 2009 *Fairport Convention* *Rock Stories: fünfzig kurze Geschichten über Musik und was sie einem bedeutet (hat)*, Verlag Langen Müller, ISBN 978-3-7844-3195-6
* 2011 *Rumba mit den Rumsäufern*, Frank Schäfer, Oktoberverlag [[Mönster]], ISBN 978-3-9418-9514-0
* 2011 *Hyde Park-Memories. Ein Osnabrücker Musikclub und seine Geschichte(n)*, Harald Keller/Reiner Wolf, Oktoberverlag Mönster, ISBN 978-3-941895-16-4

=== Theoterstücke ===
* 2010 *Das Grover Spiel*,  *Proberaum Ewigkeit*,  MaroVerlag, Augsburg, ISBN 978-3-87512-289-3.
=== Compact Disc ===
Vun 1984 bis 1989 interpretierte he als Singer vun sien eegen Band Leder, de he sülvst schreven hett un bröch 2007 de [[Compact Disc]] davon rut.
* 2007 Compact Disc ([[Rock (Musik)|Rock]]): *Eine kleine Feile* (Texte un Stimme: Andreas Mand), MaroVerlag Augsburg
* *Siebenkäs-Leder* entstahn na den Roman *Siebenkäs* vun de düütschen Schriever Jean Paul (Demo, 2 Kassetten), 1998

==Utteknung==
*[[1992]] Nedderrhiensch Literaturpries
*[[2000]] Candide Pries vun den *Literarischen Vereen Minden''
## Weblenken
* Rezension zu den Grover Büchern auf schoenerlesen.de
## Enkeld Nahwiesen
Nindörpermoor

**Nindörpermoor** betekent

* Nindörpermoor, Oort in de Gemeen Loomst in’n Landkreis Cuxhoben, Neddersassen,
* Nindörpermoor, Oort in de Gemeen Drochters in’n Landkreis Stood, Neddersassen.
Sticht (Gemeen Mittelsnohn)

**Sticht** () is en lütt Oort in de Gemeen Mittelsnohn (Samtgemeen Loomst) in’n Landkreis Cuxhoben, Neddersassen. De Oort höört polietsch al von öllers bi Mittelsnohn mit bi.

## Geografie

Sticht liggt op’n Rand von Moor un Geest. Dat Water ut dat Rebeed flütt över den Moorbeek na’n Stinster Randkanaal hen af.

De Naveröörd sünd Mittelsnohn in’n Noordoosten, Köven un Loomst in’n Oosten, Armsdörp in’n Süüdoosten, Hoorn in’n Süden, Maurismaur in’n Süüdwesten, Neebachenbrook in’n Westen un Stinst in’n Noordwesten.

## Historie

### Verwaltungsgeschicht

Sticht is von öllers Deel von de Gemeen Mittelsnohn.

Vör 1859 weer de Oort in dat Amt Bremervöör un denn von 1859 bet 1885 in dat Amt Oosten, is denn in’n Kreis Neehuus ween un 1932 an’n Kreis Land Hadeln kamen. 1977 is dat Deel von’n Landkreis Cuxhoben worrn.

De Gemeen Mittelsnohn is an’n 1. Juli 1972 mit Varrel un Nordahn to de ne’e Gemeen Mittelsnohn tohoopleggt worrn.

### Religion

Sticht is evangeelsch-luthersch präägt un höört to dat Kaspel von de Bartelmees-Kark in Loomst.

För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is.

## Weertschop un Infrastruktur

### Verkehr

Dör Sticht löppt de Landsstraat 116, de in’n Westen na Lintig un Hainmöhlen geiht. Von dor föhrt de L&nbsp;119 na Beers un de L&nbsp;128 na Beverst. In’n Oosten löppt de L&nbsp;116 na Loomst un drippt dor op de Bundsstraat 495. Von Loomst geiht de L&nbsp;116 wieder na Heckthusen an de Bundsstraat 73. Von Mittelsnohn ut löppt de Kreisstraat 34 in’n Noordwesten na Stinst un Godshem.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 28 Kilometer in’n Westen von Sticht an de L&nbsp;120.

De nächste Bahnhoff is so bi 13 Kilometer wied weg in’n Noordoosten de Bahnhoff Hemmoor an de Nedderelvbahn von Cuxhoben na Hamborg.
Günther Jauch

**Günther Johannes Jauch** (* 13. Juli 1956 in Mönster) is en düütschen Feernseh- un vörmoligen Höörfunkmoderater, Entertainer, Journalist un Feernsehproduzent.

## Familiären Achtergrund

Günther Jauch stammt ut dat ole Hanseatengeslecht Jauch. He is den Journalisten Ernst Alfred Jauch (1920-1991) sien öllstet Kind un hett noch twee Geswister. Sien Grootvadder weer Hans Jauch (1883-1965). Jauch is upwussen in Berlin in de Villenkolonie Lichterfelde-West. As Kind hett he siene Ferien tobrocht up dat Wiengoot vun Othegraven. Siene Fro Dorothea (Thea) Sihler is Krankengymnastin. Mit ehr un veer Kinner leevt he siet de 1990er Johre an'n Hillgen See in Potsdam. Jauch hett 2001 sien Huus in en Werbekampagne for de Betonindustrie apentlich vörstellt. Dat Honorar vun 7 Mio. Euro, wat he dor for kregen hett, hett he heel un deel schunken, dormit dat Fortunaportal vun dat Potsdamer Slott wedder upboot weern konn. Thea un Günther Jauch hefft sülms twee Kinner. Dor hefft se avers noch twee Weeskinner to annahmen, de ut Russland stammen doot. Jauch un Sihler weern toeerst 18 Johre lang tosamen un hefft denn an'n 7. Juli 2006 in'n Belvedere up den Pingstbarg in Potsdam unner fre'en Himmel heiraat'. 

## Weblenken

## Belege
Sticht

**Sticht** betekent

* Sticht, Oort in de Gemeen Mittelsnohn in’n Landkreis Cuxhoben, Neddersassen,
* Sticht, Oort in de Gemeen Halver in’n Märkschen Kreis, Noordrhien-Westfalen.

**Sticht** is de Familiennaam von

* Johann Christoph Sticht (üm 1705–1772), düütschen Pädagoog, Orientalist un evangeelschen Theoloog.
Ooldbachenbrook

**Ooldbachenbrook** () is en Dörp in de Gemeen Steenau (Samtgemeen Land Hadeln) in’n Landkreis Cuxhoben, Neddersassen.

## Geografie

De Oort liggt in dat Moor von dat Siedland in’n Süden von Land Hadeln. Dat Water ut dat Rebeed flütt över de Gösch af na’n Haadler Kanaal, de siet de twete Hälft von dat 19. Johrhunnert dör den Noorden von Ooldbachenbrook löppt.

De Naveröörd sünd de Godshemer Oortsdelen Süderdeel un An’n See in’n Noorden, Sankt Joost in’n Noordoosten, Stinst in’n Oosten, Neebachenbrook un Maurismaur in’n Süüdoosten, Möhdiek, Ankloh un Höörn in’n Süüdwesten un dat Süderenn von Steenau in’n Noordwesten.

## Historie

De Naam *Ooldbachenbrook* is eerst opkamen, nadem 1755 Neebachenbrook grünnt worrn is. Vörher hett de Oort blots *Bachenbrook* heten. Ok vondaag warrt noch fakener *Bachenbrook* seggt, besünners wenn beide Dörper meent sünd.

### Verwaltungsgeschicht

De Oort hett vör 1852 to dat Kaspelsgericht Steenau von dat Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln, de 1932 Deel von’n grötteren Kreis Land Hadeln worrn is. Siet 1977 höört de Oort to’n Landkreis Cuxhoben.

### Inwahnertall

### Religion

Ooldbachenbrook is evangeelsch-luthersch präägt un höört to dat Kaspel von de Johannes-Kark in Steenau.

För de Kathoolschen is de Hillig-Krüüz-Kark in Oterndörp tostännig.

## Kultur

### Verenen

De Schüttenvereen Bachenbrook un Ümgegend is 1908 grünnt worrn.

## Weertschop un Infrastruktur

För Ooldbachenbrook is de freewillige Füürwehr Steenau mit tostännig.

### Verkehr

De Straat dör Bachenbrook geiht in’n Süüdoosten över in de Kreisstraat 33, de an de Landsstraat 116 ran löppt. In’n Noordwesten geiht de Straat na de L&nbsp;144 twüschen Godshem un Steenau. De L&nbsp;144 föhrt in’n Noordoosten över Godshem un Bülkau na Neehuus un in’n Westen an de L&nbsp;117 ran. De L&nbsp;117 löppt in’n Noorden na Helmworth un Neenkarken un in’n Süden na Beers. De L&nbsp;116 wedder geiht in’n Süüdwesten na Lintig un in’n Oosten na Loomst un na Heckthusen.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 21 Kilometer in’n Süüdwesten von Ooldbachenbrook an de L&nbsp;120.

De nächsten Bahnhööv sünd so bi 19 Kilometer wied weg in’n Noorden de Bahnhoff Oterndörp un in’n Noordoosten de Bahnhoff Kumbarg an de Nedderelvbahn von Cuxhoben na Hamborg. Von 1896 bet 1968 hett dat ok Personenverkehr op de Bahnlien Bremerhoben–Beers geven. De Bahnhoff Beers leeg teihn Kilometer in’n Süüdwesten von’n Oort.

## Footnoten
Nindörpermoor (Keden)

**Nindörpermoor** () is en lütten Oort in de Gemeen Drochters in’n Landkreis Stood, Neddersassen. De Oort höört polietsch von öllers bi Nindörp mit bi.

## Geografie

De Oort liggt in Keden un dor in dat Kedener Moor. Dat Water ut dat Rebeed flütt över Nindörper un Theisbrügger Slüsenfleet af na de Wischhobener Süderelv.

De Naveröörd sünd Doornbuschermoor in’n Noorden, de Buschhörn in’n Noordoosten, Theisbrüggermoor in’n Oosten, Aschhoorn un Aschhoornermoor in’n Süüdoosten, wedder Theisbrüggermoor in’n Süden, de Hüller Oortsdelen Böverhüll, Gehren un Draakenstieg in’n Westen un de Hüller Oortsdelen Neestadt un Sietwenn in’n Noordwesten.

## Historie

### Verwaltungsgeschicht

De Oort hett vör 1852 to de Buurschop Nindörp von dat Kaspelsgericht Drochters in dat Grevengericht Bützfleet tohöört un denn von 1852 bet 1859 to dat Amt Wischhoben. Von 1859 bet 1885 weer dat in dat Amt Freeborg un na 1885 in’n Kreis Keden. 1932 is dat Deel von’n Kreis Stood worrn.

De Oort is al in dat 19. Johrhunnert Deel von de Gemeen Drochters worrn. An’n 1. Juli 1972 sünd de Gemenen Drochters, Hüll un Aßel mit de Gemeenreform in Neddersassen tohoopgahn un hebbt de ne’e un gröttere Gemeen Drochters billt.

### Inwahnertall

### Religion

Nindörpermoor is evangeelsch-luthersch präägt un höört to dat Kaspel von de Johannis- un Katharinen-Kark in Drochters.

För de Kathoolschen is de Hillig-Geist-Kark in Stood tostännig.

## Weertschop un Infrastruktur

### Verkehr

In de Neegd von Nindörpermoor löppt de Kreisstraat 12 langs, de in’n Noordwesten över Doornbuschermoor bi Wulfsbrokermoor an de Bundsstraat 495 ran geiht. De K&nbsp;12 münnt in’n Süüdoosten in de K&nbsp;27, de in’n Noordoosten bi Drochters an de Landsstraat 111 ran geiht un in’n Süüdoosten över de Moordörper na Stood.

De nächste Autobahn is de Autobahn 26 (Afsnidd Stood–Hamborg). De Opfohrt 3 Stood-Oost liggt so 24 Kilometer in’n Süüdoosten von Nindörpermoor an de L&nbsp;111.

De nächste Bahnhoff is so bi 15 Kilometer wied weg in’n Süden de Bahnhoff Hammoh an de Nedderelvbahn von Cuxhoben na Hamborg.

## Footnoten
Lührsfeld

**Lührsfeld** () is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Lintig mit bi.

## Geografie

Lührsfeld liggt op de Geest, na Oosten hen slütt sik Moor an. Dat Water ut dat Rebeed flütt över Gravens na’n Ankloher Randkanaal af, de in’n Noordwesten mit’n Beerster See verbunnen is un in’n Süüdoosten mit de Möh/Moorau. 

De Naveröörd sünd Möhdiek in’n Noorden, Neebachenbrook un Maurismaur in’n Noorden, Horn in’n Oosten, Meckelst in’n Süden, Lintig in’n Süüdwesten un Ankloh mit Falkenborg in’n Noordwesten.

## Historie

### Verwaltungsgeschicht

Lührsfeld höört al jümmer to de Gemeen Lintig mit to.

De Oort hett vör 1859 to de Vaagdie Lintig von dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

An’n 1. April 1971 sünd de dree Dörper Lintig, Meckelst un Hain as egenstännige Gemenen Liddmaat von de eerste Samtgemeen Beers worrn. Dat hett aver blots bet to’n 1. März 1974 duurt, denn sünd de dree Dörper bi de Gemeenreform in Neddersassen to een Gemeen tohoopleggt worrn, de Gemeen Lintig heten hett, un sünd Deel von de ne’e, gröttere Samtgemeen Beers worrn.

De Gemeen Lintig is to’n 1. Januar 2015 mit de Gemenen von de Samtgemeen Beers un de Stadt Langen to de Gemeen Geestland tohoopgahn. De fröhere Gemeen Lintig billt nu binnen de Gemeen Geestland de Oortschop Lintig.

### Religion

Lührsfeld is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

För de Kathoolschen is de Hillig-Hart-Jesu-Kark in Bremerhoben-Leh tostännig, to de ok de St.-Benedikt-Kapell in Beers tohöört.

## Weertschop un Infrastruktur

### Verkehr

Dör Lührsfeld löppt de Landsstraat 116, de in’n Noordoosten över Mittelsnohn na Loomst an de Bundsstraat 495 un wieder na Heckthusen an de B&nbsp;73 geiht un in’n Süüdwesten na Lintig un Hainmöhlen an de  Landsstraten L&nbsp;119 un L&nbsp;128 ran. De L&nbsp;119 geiht in’n Noordwesten över Beers na Niewohl un in’n Süüdoosten na Meckelst un Eversdörp op Bremervöör to. De L&nbsp;128 löppt in’n Süden na Beverst. Von de L&nbsp;116 na Ankloh föhrt de Kreisstraat 37.

De nächste Autobahn is de Autobahn 27 (Afsnidd Bremerhoben–Cuxhoben). De Opfohrt 5 Debst liggt so 20 Kilometer in’n Westen von Lührsfeld an de L&nbsp;120.

De nächste Bahnhoff is so bi 16 Kilometer wied weg in’n Süden de Bahnhoff Geestenseth an de Bahnlien Bremerhoben–Buxthu. Von 1896 bet 1968 hett dat ok Personenverkehr op de Bahnlien Bremerhoben–Beers geven. De Bahnhoff Beers leeg negen Kilometer in’n Westen von’n Oort.